16/05/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 11 de maio de 2017 da Xefatura Territorial da Coruña pola que se concede a autorización administrativa previa e de construción da instalación eléctrica que se describe no concello do Pino (Núm. Expte. IN407A 2017/15-1)

Resolución do 11 de maio de 2017 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de O Pino (Núm. expte: IN407A 2017/15-1) Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Vilariño, 339-340, S. L. – Enderezo social: rúa Valiño, 5-baixo.15707 - Santiago de Compostela. – Título: Denominación: LMTS, CS e CT. Proxecto de instalación eléctrica en MT para urbanización “Lugar de Pedrouzo”. – Situación: Lg. de Pedrouzo.15821 Arca - O Pino (A Coruña). – Descricións técnicas: Liña de media tensión soterrada, con inicio no centro de transformación da empresa distribuidora UDC600 (UTM: 552.425; 4.750.851), e fin na arqueta situada diante do CT, unha vez entre e saia no CT1-fase1. Condutor RHZ1 2OL 12/20 kV 3(1x240 mm 2 ), Al, lonxitude aproximada de 305 m. Centro de transformación (CT1-fase 1) en caseta prefabricada de formigón, con celas prefabricadas de entrada, saída e protección (24 kV, 400 A, 16 kA) e un transformador de 630 kVA, refrixeración natural en baño de aceite mineral e relación de transformación 20 kV/420 V. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construcción(DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. A Coruña, 11 de maio de 2017. O xefe territorial Isidoro Martínez Arca